FAQ/bg

Накратко, какво е Уикипедия?
Уикипедия ([//www.wikipedia.org/ www.wikipedia.org]) е най-голямата и най-популярната енциклопедия в света. Тя е базирана онлайн, безплатна и свободна от реклами. Уикипедия съдържа повече от милиона статии, написани от доброволци на над  езика и се посещава от над  милиона души всеки месец, с което се нарежда сред най-популярните уеб сайтове в Мрежата.

Уикипедия е плод на сътрудничеството между милиони хора, които през изминалите десет години постоянно я допълват и редактират: всеки може да редактира Уикипедия, по всяко време. Тя се е превърнала в най-голямото хранилище на споделено познание в човешката история. Хората, които я пишат, са обединени от любовта си към ученето, от интелектуалното си любопитство и от съзнанието, че ние всички заедно знаем много повече, отколкото всеки от нас поотделно.

Фондация Уикимедия е некомерсиална организация, която поддържа Уикипедия и други проекти на свободното познание. Взети заедно, тези сайтове са петото по популярност уеб пространство в света. Фондация Уикимедия е некомерсиална организация, регистрирана в Сан Франциско, Калифорния, САЩ, и (от април 2005 г.) е освободена от данъци съгласно раздел 501(c)(3) от Американския данъчен кодекс, който ни признава статут на благотворителна организация. Можете да прегледате нашето писмо за данъчни облекчения и нашите годишни финансови отчети.

Нашата мисия е да дадем възможност на една глобална доброволческа общност да събира и развива световното познание и да го прави достъпно за всеки безплатно и с всякаква цел. За постигането на тази цел работим съвместно с мрежа от национални сдружения в много различни страни по света.

Ако направя дарение на Уикимедия, за какво ще отидат парите ми?
Парите, които дарявате, служат за изплащане на заплати на служителите и закупуване на техника. Въпреки че Уикипедия и нейните сродни проекти заедно достигат до милиона души всеки месец, ние поддържаме щат от едва  души. Научете повече за нашия екип.

Персоналът на Фондация Уикимедия работи в три програмни отдела: технологии (поддръжка на уебсайтовете, софтуерна разработка); общност (връзки с най- широка аудитория, връзки с читателите, общностни програми, набиране на дарения) и глобално развитие (подкрепа за локалните сдружения и разширяване на Уикимедия в глобален мащаб). Останалата част от хората в екипа ни работят по управлението, финансовите въпроси и администрацията, което включва и правната защита на нашата работа. Вашата финансова помощ служи и за закупуването на сървъри, интернет трафик и интернет хостинг, което ни позволява да поддържаме функционирането на проектите на Уикимедия. Ако направите дарение на локалното сдружение, с дарението си ще подпомогнете както Фондация Уикимедия, така и програмните дейности в държавата, в която живеете.

Но на първо място Фондация Уикимедия съществува, за да поддържа и разширява огромната мрежа от доброволци, които създават и редактират Уикипедия и нейните сродни проекти – над 100 000 души по целия свят.

Къде мога да намеря повече финансова информация?
Годишният отчет на Фондация Уикимедия за 2011-2012 година покрива предходната фискална година (от 1 юли 2011 г. до 30 юни 2012 г.) с поглед напред към следващата фискална година. Това е третият ни годишен отчет. Годишният отчет на Фондация Уикимедия обобщава финансите на организацията, програмните дейности, ключовите междинни цели, които предстоят за постигане, както и вече изпълнените.

Годишният ни план за 2013–2014 година представлява нашият бюджет за текущата фискална година. Той обобщава стратегическите ни цели, финансовите разчети за разходите и приходите ни, както и детайлни обяснения и анализ на риска.

Щракнете на изображенията по-долу, за да свалите копия на Годишния ни отчет и Годишния ни план.

Какви са плановете ви? Как смятате да се развивате?
Както казва основателят на Уикимедия, Джими Уейлс: „Представете си свят, в който всеки отделен човек на планетата има свободен достъп до сбора на цялото човешко познание.“

Гледаме сериозно на тази визия. Всеки месец повече от милиона души по целия свят вече използват Уикипедия. Тя е достъпна онлайн, през мобилното ви устройство, на DVD, на книга и в много други разновидности. Стремим се достигнем до всеки и непрекъснато да предоставяме повече и по-качествена информация.

С подкрепата на интензивен общностен процес на планиране през 2010 година Съветът на настоятелите на Фондация Уикимедия постави пред Уикимедия някои [[Media:Wikimedia Five-Year Targets.pdf|амбициозни цели за следващите пет години]], които включват разширяването на обсега на достъп до 1 милиард души и достигане на 50 милиона статии в Уикипедия. Ще се постараем и драстично да повишим и разнообразим участниците, както и да измерим и подобрим качеството на цялостното съдържание на Уикимедия.

Уикимедия не е традиционна организация. Това е глобално движение. Същинската работа се върши от хиляди доброволци по целия свят. Тази доброволческа общност се подкрепя от мрежа от организации, в центъра на която стои Фондация Уикимедия, партниращи на местни сдружения, географски разпределени в региона или страни. Само благодарение на доброволния труд на нашата общност успяваме да постигнем толкова много неща с толкова малко ресурси.

А ето и някои от дейностите, в които сме се съсредоточили в този момент:

Фондация Уикимедия не е начинаеща компания, която след няколко години ще залезе. Ние сме тук и смятаме да останем за дълго. Всичко, което правим, е с цел да предоставим на вас и на останалата част от света безплатен и непосредствен достъп до цялото познание на света. Присъединете се към нас!

Кои проекти поддържате?
Фондация Уикимедия поддържа Уикипедия, онлайн енциклопедията, която е един от петте най-посещавани уеб сайта в целия свят. Удивително е какъв растеж сме постигнали досега от основаването на Уикипедия през януари 2001 година и от учредяването на Фондация Уикимедия през юни 2003 година. Англоезичната версия на Уикипедия, нашият първи проект, днес вече наброява над статии. Всички езикови версии на Уикипедия заедно съдържат повече от статии.

Наред с Уикипедия проектите, поддържани от Фондация Уикимедия, включват и:


 * [//commons.wikimedia.org/ Общомедия], мултимедийно хранилище, съдържащо повече от свободно достъпни за използване изображения, аудио- и видеофайлове
 * [//bg.wikibooks.org/ Уикикниги], проект за съвместно създаване на свободни учебници
 * [//bg.wiktionary.org/ Уикиречник], многоезичен речник и тезаурус
 * [//bg.wikisource.org/ Уикиизточник], библиотека от документи и източници на информация, съдържаща повече от редактирани страници на  езика
 * [//bg.wikinews.org/ Уикиновини], уеб сайт за гражданска журналистика
 * [//en.wikiversity.org/ Уикиверситет], интерактивна учебна платформа
 * [//bg.wikiquote.org/ Уикицитат], колекция от цитати, мисли, афоризми
 * [//species.wikimedia.org/ Уикивидове], директория на биологичните видове на Земята

Ние ръководим и поддържаме разработката на софтуера [//mediawiki.org/ MediaWiki], уики дистрибуция под отворен код, на която вървят всички наши публични уеб сайтове. Помагаме да се организира публичността и общностните събития, с които насърчаваме хората да допринасят към нашите проекти, и предлагаме за сваляне [//static.wikipedia.org/ офлайн копия] и [//download.wikimedia.org/ архиви с базите данни] със съдържанието на Уикипедия.

Фондация Уикимедия не е свързана със сайта Уикилийкс.

Повече информация има на страницата за нашите проекти.

Как постигате баланса между това Уикипедия да остава отворена и да става все по-достоверна?
Вярваме, че колкото повече хора участват в създаването на Уикипедия, толкова по-добра става тя. Същевременно трябва да продължим да се придържаме към строгите стандарти, благодарение на които Уикипедия е уважавана от учени, университетски преподаватели, журналисти и фондации.

Как се управлява Фондация Уикимедия?
Фондация Уикимедия разполага с екип от души, ръководени от изпълнителния директор Сю Гарднър. Персоналът прави възможна работата на стотици хиляди доброволци, които допринасят със съдържание към проектите на Уикимедия. Фондация Уикимедия също функционира благодарение на безброй доброволци, участващи чрез различни постоянно действащи комитети или когато възникне нужда.

Съветът на настоятелите формулира мисията и визията на Фондация Уикимедия, помага за изготвянето на дългосрочни планове, контролира и координира дарителските кампании за Фондация Уикимедия. Това е най-висшето ръководно звено във Фондация Уикимедия, според посоченото в нейния устав. Вижте страницата Срещи за публикуваните стенограми от срещите на Съвета и Резолюции за утвърдените резолюции. Част от членовете на Съвета се избира от допринасящата общност в проектите на Уикимедия. В помощ на Съвета на настоятелите работи Консултативният съвет, председателстван от Анджела Бийзли Старлинг.

Имаме офис, разположен в Сан Франциско, САЩ, където работят повечето от нашите служители. Всички членове на съветите и останалият персонал работят от разстояние.

Стремим се да функционираме изключително прозрачно и ключовите ни политики и финансовите ни отчети са публично достояние.

Как се финансира Фондация Уикимедия?
Уикимедия се финансира основно посредством дарения от стотици хиляди хора, но също и чрез няколко безвъзмеждни помощи и дарения на сървъри и хостинг (вижте страницата Благодетели).

Фондация Уикимедия получава дарения от над 50 страни по света. Средната дарявана сума е доста малка, но общият брой на даренията е онова, което гарантира успеха ни. Хората правят редакторски приноси целогодишно, а само веднъж в годината Фондация Уикимедия отправя официална молба за набиране на дарения.

Ние не разглеждаме рекламирането като източник на приходи.

Фондация Уикимедия е регистрирана със статут на данъчно освободена организация съгласно раздел 501(c)(3) от Американския данъчен кодекс. Дарения, направени от други страни, може също да бъдат данъчно облекчени. Вижте тук за подробности. Щракнете тук за подробности как можете да направите дарение през PayPal, MoneyBookers или по пощата. За други видове дарения, моля, свържете се с нас на адрес donate@undefinedwikimedia.org.

Колко пари се надявате да съберете?
Плановете за финансовата 2011–2012 година постулират приходи от 29,5 милиона долара, което е с 24% повишение спрямо планираните приходи от 23,8 милиона долара за 2010–2011 година.

Повече информация за нашите финанси може да се намери на страницата с финансовите ни отчети. Това е нашият [[Media:2011-12_Wikimedia_Foundation_Plan_FINAL_FOR_WEBSITE_.pdf|План за 2011–2012 година]] (в PDF формат), а тук са и свързаните с него въпроси и отговори.

Кой още ви поддържа в мисията ви?
Голямата част от финансирането ни идва от отделните граждани – хора като теб. Получаваме дарения и от обществени и частни фондации, както и непарични материални дарения от различни корпорации. Повече информация има на страницата за нашите благодетели.

Откъде мога да науча повече за актуалните ви инициативи?
За финансовата 2009–2010 година, моля, свалете Годишния отчет за 2009–2010 година [[Media:AR_web_all-spreads_24mar11_72_FINAL.pdf|PDF формат (2.0 MB)]]

Ако искате редовно да се информирате за събитията на Уикимедия, ви препоръчваме следните източници:
 * [//blog.wikimedia.org/ Блогът на Фондация Уикимедия]
 * [//en.planet.wikimedia.org/ Планета Уикимедия], която съдържа блогове на уикимедианци
 * Пощенският списък за обявления на Уикимедия, който съдържа съобщения от локалните сдружения и членове на уикимедианската общност

Как мога да направя дарение?
За да направите дарение, можете да посетите страницата на дарителската ни кампания. Можете да направите дарение с кредитна карта (в това число VISA, Mastercard, Discover или American Express), PayPal, Moneybookers, банков превод или с изпращане на чек до Фондация Уикимедия. Приемаме дарения в почти всички валути (макар и не всички).

Мога ли да направя автоматично месечно дарение?
Да, можете. Фондация Уикимедия поддържа възможност за автоматично месечно дарение – можете да се присъедините към този вид дарителство, като отидете на тази страница. Месечните дарения се обработват през PayPal, но могат да се захранват по всички одобрени от Paypal методи за плащане, които включват кредитни карти. От вас ще се иска да си разкриете PayPal сметка. Даренията се изплащат в рамките на 12 месеца по веднъж месечно: на датата, на която сте направили първото си месечно дарение. В рамките на дванадесетия месец ще ви бъде изпратено съобщение с въпрос дали желаете да продължите да правите месечни дарения. Ако не желаете, няма нужда да правите нищо: няма да последва автоматично продължаване на плащанията. Ако желаете да продължите даренията си с още една година, следвайте инструкциите в съобщението.

Можете ли да изтегляте месечното ми дарение директно от банковата ми сметка?
Фондация Уикимедия не може директно да тегли дарения от вашата банкова сметка (директен дебит), но за тази цел може да бъде конфигурирана сметката ви в Paypal. Вижте сайта на PayPal за актуални инструкции.

Мога ли да прекратя автоматичното си месечно дарение?
Наясно сме, че обстоятелствата около вас могат да се променят. Ако се налага да се откажете от избраната опция за месечни дарения, влезте в своята PayPal сметка, открийте опцията „subscription creation“, щракнете на „details“, и после щракнете върху „cancel subscription“. От този момент нататък от сметката ви няма да се изтеглят повече месечни плащания. Другият вариант за отказ от месечни дарения е като се свържете с Фондация Уикимедия (на адрес giving@undefinedwikimedia.org) с името си, имейл адрес и телефонен номер (за да можем да ви уведомим, когато даренията ви бъдат отменени).

Къде мога да изпратя чек?
Чек можете да изпратите на адрес:

Предпочитаме дарения с чек, направени в щатски долари и от американски банкови сметки. Чекове в различна валута или от банкови сметки извън САЩ могат да се окажат много скъпи за обработване, което намалява стойността на дарението. Ако нямате банкова сметка в САЩ, можете да оптимизирате стойността на дарението си, като го извършите чрез кредитна карта, Paypal или банков превод.

Къде мога да изпратя формуляри, писма и други материали до Фондация Уикимедия?
Изпращайте всякаква кореспонденция, включително заявки за Payroll Deduction и формуляри за Matching Gifts на нашия адрес:

Мога ли да направя дарение за Фондация Уикимедия под формата на акции?
Фондация Уикимедия приема дарения под формата на акции. За да ни прехвърлите свои акции, моля, предоставете на брокера си нашето име, номер на сметката и нашия DTCC клиринг номер.

Ще получа ли данъчно облекчение за дарението си?
Моля, направете справка със списъка със страни за повече информация за данъчните облекчения при дарения за Фондация Уикимедия.

Ако направя дарение, как ще получа данъчен документ?
Ако направите дарение през PayPal или кредитна карта, ще получите по електронна поща данъчен документ (за целта трябва да въведете валиден имейл адрес). При дарение чрез чек на стойност над 50 щатски долара, ще получите този документ по пощата, ако сте предоставили адрес за обратна връзка. Можете да изискате данъчен документ за дарението си, като ни пишете на адрес giving@undefinedwikimedia.org (моля, посочете вашата информация за контакт, използвания метод за дарение и размера му).

Мога ли да направя целево или ограничено дарение, което да бъде използвано за някаква много специфична цел?
Благотворителните организации, регистрирани в Съединените щати, каквато е Фондация Уикимедия, са задължени да съблюдават условията, налагани от дарителите. Това означава, че ако определите за какви цели желаете да се използва вашето дарение, ние трябва или да уважим искането ви, или да откажем дарението. Но преди да вземете решение за ограничаване на дарението, моля, имайте предвид, че неограничените дарения са ни много по-полезни. Всяко съобразяване с така наложено ограничение усложнява процеса и освен това налага допълнителни административни разноски и разходи по планиране.

Защо има минимален праг на дарението?
Минималният размер на дарение е 1 щатски долар. Ние получаваме малките дарения от хора, които нямат средства и затова сме много, наистина много благодарни на тези дарители. Вярваме, че ако дарението е от значение за вас, то то е от значение и за нас. При все това нерядко някои хора се опитват да използват механизми за дарения като нашия, за да тестват откраднати кредитни карти и да проверят дали ще сработят. Такива хора обичайно нареждат много малка парична сума; затова считаме, че минимумът от 1 долар за дарение ще ги възпре.

Как мога да помогна, за да се разпространи новината за дарителската кампания?
Разпространете информацията за дарителската кампания по всички възможни начини, за които се сетите! Кажете на приятелите и семейството си. Разкажете им какво означава Уикипедия за вас. Попитайте ги дали и те я използват и какво означава за тях. Използвайте тази (или подобна) сигнатура, за да я поставите след подписа си в имейлите, които изпращате:

Каква е политиката за защита на личните данни на дарителите?
Ние се отнасяме много сериозно към правата на нашите дарители за защита на личните им данни. За повече информация вижте страницата за нашата Политика за личните данни на дарителите. Накратко, ние не споделяме, не продаваме и не търгуваме с вашите лични данни и имейл адреси.

Как мога да се свържа с Фондация Уикимедия?
Ако продължавате да имате въпроси или притеснения, не се колебайте да се свържете с нас. За въпроси относно даренията, можете да пишете на адрес donations@undefinedwikimedia.org

За други въпроси, вижте как можете да се свържете с нас на страницата за контакти.